NORAKSTS

|  |  |
| --- | --- |
| 27.01.2023. | Nr.1/2 |

**DALĪBA PROJEKTĀ “Saules enerģijas ražošanas parka” ceļa pieslēgums Šūmaņu ceļam un teritorijas sagatavošana Jelgavas lidlauka industriālā parka attīstībai, Jelgavā”**

**Atklāti balsojot: PAR – 11** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds), **PRET – 3** (G.Kurlovičs, A.Rublis, A.Tomašūns), **ATTURAS – 1** (A.Pagors),

Jelgavas valstspilsētas pašvaldība (turpmāk – pašvaldība) un sabiedrība ar ierobežotu atbildību “SP Austrumi” (reģistrācijas Nr.42402007717) (turpmāk – SIA “SP Austrumi”) 2022. gada 11. jūlijā noslēdza līgumu Nr. ADM/2-1.4/22/90 par nekustamā īpašuma Šūmaņu ceļā 2, Jelgavā ar kadastra numuru 09000230031 (turpmāk – nekustamais īpašums) apbūves tiesību piešķiršanu (turpmāk – Līgums) saules enerģijas ražošanas parka un tā funkcionēšanai nepieciešamās inženierbūves izbūvei, kura ietvaros pašvaldība apņēmās par saviem līdzekļiem veikt nekustamā īpašuma attīrīšanu no koku un krūmu apauguma.

Saskaņā ar Līguma 5.3.punktu, 2022. gada 29. decembrī akceptēto būvniecības ieceri “Saules enerģijas ražošanas parka” ceļa pieslēgums Šūmaņu ceļam un teritorijas sagatavošana Jelgavas lidlauka industriālā parka attīstībai, Jelgavā” un Pašvaldību likuma 5. pantu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Piedalīties projekta “Saules enerģijas ražošanas parka” ceļa pieslēgums Šūmaņu ceļam un teritorijas sagatavošana Jelgavas lidlauka industriālā parka attīstībai, Jelgavā” (turpmāk – Projekts) īstenošanā, veicot nekustamā īpašuma Šūmaņu ceļā  2, Jelgavā ar kadastra numuru 09000230031, teritorijas sakārtošanas darbus: attīrīšanu no krūmiem un celmu frēzēšanu.
2. Projekta kopējās plānotās izmaksas ir 236 344,50 *euro* (divi simti trīsdesmit seši tūkstoši trīs simti četrdesmit četri *euro* un 55 centi) bez pievienotās vērtības nodokļa (turpmāk – PVN), no kurām SIA “SP Austrumi” finansējums ir 33 122,00 *euro* (trīsdesmit trīs tūkstoši viens simts divdesmit divi *euro* un 00 centi) bez PVN un pašvaldības līdzfinansējums 203 222,50 *euro* (divi simti trīs tūkstoši divi simti divdesmit divi *euro* un 50 centi, kas ir 86% no Projektā plānotajām izmaksām) bez PVN.
3. Pilnvarot Jelgavas valstspilsētas pašvaldības iestādes “Pilsētsaimniecība” vadītāju veikt visas nepieciešamās darbības Projekta īstenošanas nodrošināšanai, tai skaitā parakstīt ar Projekta īstenošanu saistītos dokumentus.
4. Līdzekļus projekta īstenošanai Jelgavas valstspilsētas pašvaldības iestādei “Pilsētsaimniecība” piešķirt no pašvaldības 2023. gada pamatbudžeta ieņēmumiem.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 27. janvārī